**บทนำ**

องค์กรปกครองส่วนท้องถิ่น มีภารกิจสำคัญในการพัฒนาคุณภาพชีวิต เศรษฐกิจและสังคมของ

ประชาชนในท้องถิ่นภายใต้รัฐธรรมนูญแห่งราชอาณาจักรไทย พุทธศักราช ๒๕๖๐ ที่ให้ความสำคัญกับการกระจายอำนาจให้แก่องค์กรปกครองส่วนท้องถิ่น โดยกำหนดกรอบความเป็นอิสระในการปกครองตนเองตามเจตนารมณ์ของประชาชน และความเป็นอิสระในการกำหนดนโยบายการปกครอง การบริหาร การบริหาร

งานบุคคล การเงินและการคลัง และมีอำนาจหน้าที่ของตนเองโดยเฉพาะภายใต้การกำกับดูแลเท่าที่จำเป็น โดยเน้นการมีส่วนร่วมของทุกภาคส่วน ประกอบกับพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ ได้กำหนดให้องค์กรปกครองส่วนท้องถิ่น มีอำนาจหน้าที่ในการจัดระบบบริการสาธารณะ ที่มีผลกระทบต่อประชาชนในท้องถิ่นโดยรวม และได้มีการถ่ายโอนภารกิจจากส่วนราชการ และหน่วยงานต่างๆ ให้แก่องค์กรปกครองส่วนท้องถิ่นมาบ้างแล้วเป็นบางส่วน

แผนดำเนินงาน เป็นการแสดงถึงรายละเอียดแผนงาน / โครงการพัฒนาและกิจกรรมที่ดำเนินการจริงกำหนดห้วงระยะเวลาที่ชัดเจน ซึ่งจะนำไปสู่การปฏิบัติอย่างสมบูรณ์ ทั้งนี้เพื่อให้เกิดประโยชน์สูงสุดและสนองตอบความต้องการของประชาชนในท้องถิ่นได้ทั้งในปัจจุบันและอนาคต



นายเธียรชัย ศรีพันธ์ชาติ

นายกเทศมนตรีตำบลน้ำอ้อม

วันที่ ๒๐ เดือน พฤศจิกายน พ.ศ. ๒๕๖๓

**บทนำ**

**วัตถุประสงค์ของแผนดำเนินงาน**

การจัดทำแผนดำเนินงาน ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ นั้นหมายถึง แผนการดำเนินงานขององค์กรปกครองส่วนท้องถิ่นที่แสดงถึงรายละเอียดแผนงาน / โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้นๆ ดังนั้น เพื่อให้เป็นไปตามระเบียบของกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติม (ฉบับที่ ๓) พ.ศ.๒๕๖๑ โดยมีวัตถุประสงค์ในการจัดทำ ดังนี้

๑ เพื่อแสดงรายละเอียดแผนงาน / โครงการพัฒนาและกิจกรรมที่ดำเนินงานจริงทั้งหมดในพื้นที่ของเทศบาลตำบลน้ำอ้อม ประจำปีงบประมาณ ๒๕๖๔

๒. เพื่อควบคุมการดำเนินงานให้เป็นไปอย่างเหมาะสม มีประสิทธิภาพและประสิทธิผล ของการดำเนินงานตามโครงการ

๓. เพื่อเป็นเครื่องมือในการติดตามและประเมินผลการปฏิบัติงานตามแผนพัฒนา

๔. เพื่อใช้เป็นแนวทางและกำหนดทิศทางในการดำเนินงานตามแผนงาน / โครงการ ประจำปีงบประมาณ ๒๕๖๔ ให้มีความชัดเจนและง่ายในการนำไปปฏิบัติ

**ขั้นตอนในการจัดทำแผนดำเนินงาน**

ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติม ฉบับที่ ๓ พ.ศ.๒๕๖๑ ได้กำหนดขั้นตอนในการจัดทำแผนดำเนินงานไว้ ดังนี้

(๑) คณะกรรมการสนับสนุนการจัดทำแผนพัฒนาท้องถิ่น รวบรวมแผนงาน / โครงการพัฒนาขององค์กรปกครองส่วนท้องถิ่น หน่วยงานราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินงานในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น

(๒) คณะกรรมการพัฒนาท้องถิ่นพิจารณาร่างแผนดำเนินงาน แล้วเสนอผู้บริหารท้องถิ่นให้ความเห็นชอบ

(๓) ประกาศเป็นแผนดำเนินงาน

**ประโยชน์ของแผนดำเนินงาน**

การวางแผนดำเนินงานที่ดี ย่อมส่งผลให้เกิดความคุ้มค่า และเกิดประโยชน์สูงสุดทั้งต่อองค์กรปกครองส่วนท้องถิ่นเองและต่อประชาชนในท้องถิ่น ดังนี้

(๑) ทำให้การดำเนินงานตามแผนงาน / โครงการบรรลุจุดมุ่งหมายที่กำหนดไว้ เพราะทุกองค์กรย่อมมีจุดมุ่งหมาย และทิศทางการดำเนินของตนเองด้วยกันทั้งสิ้น แผนการดำเนินงานซึ่งได้กำหนดรายละเอียดที่เป็นแนวทางในการนำไปสู่การปฏิบัติ

(๒) ทำให้เกิดความชัดเจนในการปฏิบัติงาน เพราะแผนดำเนินงานได้รวบรวมรายละเอียดของแผนงาน/ โครงการที่ต้องปฏิบัติจริง ประจำปีงบประมาณ จึงทำให้เห็นภาพโดยรวมของแผนงาน / โครงการทั้งหมดที่จะต้องปฏิบัติ

**-๒-**

(๓) ลดความสูญเปล่าของหน่วยงานที่ซ้ำซ้อน เพราะแผนดำเนินงานได้รวบรวมรายละเอียดของแผนงาน / โครงการที่ชัดเจน และยังเป็นการอำนวยประโยชน์ในการจัดระเบียบขององค์กร ให้มีความเหมาะสมกับลักษณะงานมากยิ่งขึ้น เป็นการจำแนกงานแต่และแผนงานไม่ให้เกิดความซ้ำซ้อนกัน

(๔) เกิดการประสานงานที่ดี เนื่องจาก ในพื้นที่ขององค์กรปกครองส่วนท้องถิ่นมีหลายหน่วยงานที่ปฏิบัติงานอยู่ ต่างมีแผนงาน / โครงการของแต่ละองค์กร จึงต้องมีการประสานงาน แผนงาน / โครงการต่างๆ ที่แต่ละหน่วยงานมี เพื่อที่จะได้บูรณาการแผนงานเหล่านั้นให้มีความเหมาะสมและเป็นไปในแนวทางแนวทางเดียวกันซึ่งจะก่อให้เกิดความคุ้มค่า และประโยชน์สูงสุดในการดำเนินงาน

(๕) ลดความไม่แน่นอน เนื่องจากการดำเนินงานขององค์กรนั้น อยู่ภายใต้สภาพแวดล้อมต่างๆ ไม่ว่าจะเป็นสภาพแวดล้อมภายในองค์กร หรือภายนอกองค์กร ทั้งที่ควบคุมได้และควบคุมไม่ได้ และมีการเปลี่ยนแปลงอยู่เสมอ อาจส่งผลกระทบต่อการดำเนินงานขององค์กรให้ประสบกับความสำเร็จ หรือไม่เป็นไปตามที่ได้กำหนดไว้ ฉะนั้นแผนดำเนินงาน จึงเป็นกรอบและแนวทางการปฏิบัติให้การดำเนินงานขององค์กร ดำเนินไปตามที่องค์กรได้กำหนดไว้

(๖) เป็นเกณฑ์ในการควบคุม เนื่องจากแผนดำเนินงาน มีการกำหนดรายละเอียดแผนงาน โครงการไว้อย่างชัดเจน ผู้บริหารสามารถใช้เป็นเครื่องมือในการควบคุมและเปรียบเทียบผลการดำเนินงาน ระหว่างแผนงานที่กำหนดไว้ และผลการดำเนินงานจริงว่า ประสบผลสำเร็จตามแผนงานที่วางไว้หรือไม่ อย่างไร แตกต่างจากที่กำหนดไว้มากน้อยเพียงใด และจะดำเนินงานต่อหรือล้มเลิกแผนงาน / โครงการนั้นๆ หรือไม่